Instanţa supremă a hotărât la finalul anului 2023 să atace la CCR Legea pentru modificarea şi completarea Legii 286/2009 privind Codul penal, adoptată de Camera Deputaţilor pe data de 29 noiembrie 2023, care prevede că persoanele condamnate definitiv, care nu se prezintă în termen de 7 zile la Poliţie pentru a fi încarcerate, vor fi considerate evadate. Mai mult, acestea riscă o pedeapsă între 6 luni şi 3 ani.
În opinia Înaltei Curţi de Casație și Justiție, prin această lege s-ar încălca dreptul la un proces echitabil, dar și la libertate individuală.
Sorin Oprescu, Alina Bica, Mario Iorgulescu, Paul de România, Dragoş Săvulescu sau Cătălin Cherecheş sunt doar câteva persoane din lista celor condamnați definitiv în România, care au reuşit să plece din ţară cu scopul de a scăpa de închisoare. Italia şi Grecia sunt printre ţările preferate de fugarii condamnaţi.
Fiți la curent cu ultimele noutăți. Urmăriți DCNews și pe Google News